સાબરમતી વેસ્ટના મહિલા PI એમ.એ. સિંગે જણાવ્યું કે, કોઈ વ્યક્તિએ રાત્રે 1-45 વાગ્યાના અરસામાં બે મહિલા અને બાળકીને રિવરફ્રન્ટ વોક-વે ઉપરથી નદીમાં પડતાં જોઈ હોવાનો મેસેજ પોલીસ કન્ટ્રોલ રૂમને અપાયો. ફાયરબ્રિગેડની ટીમો શોધખોળમાં લાગીને પોલીસ ટીમો પણ સક્રિય થઈ. ગુજરી બજાર નજીક વોક-વેની પાળી ઉપર અને નાસ્તાની પ્લાસ્ટિક ડીશની પાછળ લિપસ્ટીકથી આપઘાતનું કારણ સ્પષ્ટ થાય તેવું લખાણ જોવા મળ્યું. આ સ્થળેથી ખમણ સાથેની એક પ્લાસ્ટિકની કોથળી અને પાકીટ મળી આવ્યાં. પાકીટમાં ભાવનાબહેનનું આધારકાર્ડ મળ્યું તેના આધારે ઓળખ થઈ. બાવળા પોલીસની મદદ લઈ પરિવારજનોને જાણ કરાઈ હતી. બન્ને મૃતકના સ્વજનોના નિવેદનો નોંધીને આપઘાતનું કારણ સ્પષ્ટ કરવામાં આવશે.’